
นโยบายและขั้นตอนการปฏิบัติงานตรวจสอบภายใน
ประจำปีงบประมาณ ๒๕๖๖
	หน่วยตรวจสอบภายใน มีความเป็นอิสระ  ปฏิบัติงานตรวจสอบด้วยความรอบคอบเยี่ยงผู้ประกอบวิชาชีพ    พึงปฏิบัติ การจัดทำแผนการตรวจสอบที่ได้ประเมินถึงปัจจัยเสี่ยงที่เกี่ยวข้อง (Risk Based Approach การบริการ  ให้ความเชื่อมั่น (Assurance Service)  และการบริการให้คำแนะนำปรึกษา (Consultancy Service) โดคำนึงถึงประสิทธิภาพ ประสิทธิผล และความคุ้มค่า ดังนั้น เพื่อให้การปฏิบัติงานตรวจสอบภายในบรรลุผลตาวัตถุประสงค์จึงได้กำหนดนโยบาย  และขั้นตอนการปฏิบัติงานตรวจสอบภายใน  เพื่อให้ผู้ตรวจสอบภายในถือปฏิบัติ ดังนี้
นโยบายการตรวจสอบ
	๑.ผู้ตรวจสอบภายในต้องปฏิบัติหน้าที่ด้วยความซื่อสัตย์ มีความเป็นอิสระ  เที่ยงธรรม โปร่งใส ยึดมั่นในอุดมการณ์แห่งวิชาชีพ  จรรยาบรรณ  ซื่อสัตย์สุจริต  มีคุณธรรม  และเที่ยงธรรม  เป็นไปอย่างมีประสิทธิภาพ ประสิทธิผล และประหยัด  โดยคำนึงถึงความคุ้มค่าในเรื่องที่ทำการตรวจสอบ
	๒.ผู้ตรวจสอบภายในจะไม่ทำการตรวจสอบงานที่ตนเองเป็นผู้ปฏิบัติหรือดำเนินการ  ภายใน ๑ ปี เพื่อมิให้เสียความเป็นอิสระและเที่ยงธรรมในการตรวจสอบ
	๓.ผู้ตรวจสอบภายในจะไม่เข้าไปเกี่ยวข้องกับเรื่องผิดกฎหมาย และการดำเนินการในลักษณะผลประโยชน์ทับซ้อนกับการปฏิบัติงานตรวจสอบ
	๔.เสริมสร้างความสามัคคีมีการทำงนเป็นทีม ผลสำเร็จของงานเป็นผลงานของทุกคน
	๕.ให้ปฏิบัติต่อหน่วยรับตรวจเสมือนลูกค้า  วัตถุประสงค์เพื่อเสนอแนะแนวทางการปฏิบัติงานหรือหลักเกณฑ์การปฏิบัติตามกฎระเบียบ เพื่อปรับปรุง แก้ไขการปฏิบัติงานของหน่วยรับตรวจ ให้มีประสิทธิภาพยิ่งขึ้น มิใช่ลักษณะการจับผิด
	๖.ต้องปฏิบัติงานตรวจสอบด้วยความรอบคอบเยี่ยงผู้ประกอบวิชาชีพปฏิบัติ มีการศึกษา หาความรู้และพัฒนาตนเองอย่างสม่ำเสมอและต่อเนื่อง
	๗.การวางแผนการตรวจสอบให้ครอบคลุมถึงความเสี่ยงขององค์กร  ปฏิบัติงานตรวจสอบให้เป็นในแนวทางเดียวกันโดยปฏิบัติตามคู่มือการตรวจสอบภายใน มาตรฐานและจริยธรรมการตรวจสอบภายใน
          ๘.ดำเนินงานในการเสริมสร้างให้มีระบบริหารจัดการที่ดี โดยการตรวจสอบเพื่อทราบและแสดงความเห็นเกี่ยวกับการบริหารและดำเนินงาน  ว่าเป็นไปตามระเบียบ ข้อบังคับ แผนงาน วัตถุประสงค์ขององค์กรโดยประหยัด ได้ผลตามเป้าหมาย และมีผลคุ้มค่า


-๒-	
	๙.ให้มีการประชุมในหน่วยงานอย่างน้อยเดือนละครั้ง  เพื่อจะได้ทราบปัญหาจากการตรวจสอบและแนะนำแนวทางแก้ไขการปฏิบัติงานได้อย่างถูกต้อง
	๑๐.พัฒนาศักยภาพของบุคลากร ให้มีประสิทธิภาพ สร้างขวัญ กำลังใจและความสามัคคีในการปฏิบัติหน้าที่
	นโยบายการดำเนินงาน
	หน่วยตรวจสอบภายใน มีการกำหนดนโยบายที่สอดคล้องกับนโยบายของคณะผู้บริหาร ในการปฏิบัติงานตรวจสอบในด้านต่างๆ ดังนี้
	๑.นโยบายงานตรวจสอบด้านยุทธศาสตร์/กลยุทธ์ (Strategic Auditing)  หน่วยตรวจสอบภายในทำการตรวจสอบการบริหารงาน  การนำกลยุทธ์ไปปฏิบัติ
	๒.นโยบายงานตรวจสอบด้านการปฏิบัติงาน (Qperational Auditing) หน่วยตรวจสอบภายในทำการตรวจสอบและประเมินผลการปฏิบัติงานตามแผนงาน และโครงการขององค์กร ให้เป็นไปตามวัตถุประสงค์และเป้าหมาย หรือหลักเกณฑ์ที่กำหนด  การตรวจสอบเน้นถึงประสิทธิภาพ  ประสิทธิผลและความคุ้มค่า
	๓.นโยบายงานตรวจสอบด้านการบริหารการเงินและการบัญชี (Financal Auditing) หน่วยตรวจสอบภายในทำการตรวจสอบความถูกต้องเกี่ยวกับการรับเงิน การจ่ายเงิน การเก็บรักษาเงิน การนำส่งเงิน ตลอดจนการบันทึกบัญชี  การพัสดุ การบริหารงบประมาณ เพื่อให้เกิดความถูกต้องและโปร่งใส
	๔.นโยบายงานตรวจสอบด้านการปฏิบัติตามข้อกำหนด (Compliance Auditing) เป็นการตรวจสอบการปฏิบัติงานต่างๆ  ขององค์กรว่าเป็นไปตามนโยบาย  กฎหมาย  ระเบียบ  ข้อบังคับ  คำสั่ง  มติคณะรัฐมนตรีที่เกี่ยวข้องที่กำหนดทั้งจากภายนอกและภายในองค์กร
	๕.การตรวจสอบการบริหาร (Management Auditing)  เป็นการตรวจสอบการบริหารงานด้านต่างๆ ขององค์กร ว่ามีระบบการบริหารจัดการเกี่ยวกับการวางแผน การควบคุม การประเมินผลเกี่ยวกับการงบประมาณ  การเงิน   การพัสดุและทรัพย์สิน  ความน่าเชื่อถือ ความรับผิดชอบ  ความเป็นธรรมและความโปร่งใส
	๖.นโยบายงานตรวจสอบด้านระบบเทคโนโลยีสารสนเทศ  หน่วยตรวจสอบภายในทำการตรวจสอบและประเมินผลการปฏิบัติงานโดยใช้ระบบสารสนเทศ   และการนำระบบสารสนเทศมาช่วยในการดำเนินงานของ  หน่วยรับตรวจได้อย่างเหมาะสม
	๗.นโยบายงานตรวจสอบพิเศษ หน่วยตรวจสอบภายในทำการตรวจสอบและประเมินผลกรณีได้รับมอบหมายจากผู้บริหาร หรือมีข้อเสนอแนะจากผู้ตรวจสอบภายนอก เช่น สำนักงานการตรวจเงินแผ่นดิน เป็นต้น  ด้วยความเต็มใจและปฏิบัติหน้าที่อย่างต่อเนื่องจนกว่าการสรุปงานตรวจสอบพิเศษจะเสร็จสิ้น
          ทั้งนี้  หน่วยตรวจสอบภายในได้กำหนดคู่มือการปฏิบัติงานตรวจสอบภายใน  และคู่มือการปฏิบัติงานการ  บริการให้คำปรึกษา  





-๓-

	นโยบายการติดตามผลการตรวจสอบภายใน
	หัวหน้าหน่วยงานตรวจสอบภายในได้กำหนดให้มีระบบการติดตามการปฏิบัติตามข้อเสนอแนะในรายงานผลการตรวจสอบ เช่นมีการกำหนดเกี่ยวกับความถี่การติดตามสถานะของการดำเนินการตามข้อเสนอแนะ และวิธีการการรายงานสถานะของการปฏิบัติตามแผน  เป็นต้น  
          นโยบายการรักษาความลับของข้อมูล
	๑.จำกัดการเข้าถึงข้อมูลที่ได้รับจากการปฏิบัติงานและรายงานการตรวจสอบ งานให้ความเชื่อมั่นและงานให้คำปรึกษา  โดยให้รับรู้ได้เฉพาะผู้บริหาร และหน่วยรับตรวจ  และแจ้งให้พนักงานทราบว่าเป็นเอกสารที่มีชั้นความลับและมีข้อจำกัดในการนำไปใช้
	๒.กรณีหน่วยงานภายนอกขอใช้ข้อมูลผลการตรวจสอบภายในเช่นสำนักงานตรวจเงินแผ่นดิน คลังจังหวัด                  คณะกรรมการป้องกันและปราบปรามการทุจริตแห่งชาติ  และหน่วยงานของรัฐอื่นๆ  ที่มีอำนาจหน้าที่ตามกฎหมายในการตรวจสอบ  จะต้องมีหนังสือหรือเอกสารที่เป็นลายลักษณ์อักษร ในการขอข้อมูล  และต้องได้รับความเห็นชอบจากนายกองค์การบริหารส่วนตำบลสวนหลวง  หรือหลังมีการปรึกษาฝ่ายกฎหมายก่อนตามความเหมาะสม
	๓.จัดระบบรักษาความปลอดภัยของข้อมูลไว้ในสถานที่จัดเก็บปลอดภัย                                       
          ๔.กำหนดระยะเวลาในการจัดเก็บรักษาข้อมูลที่ได้จากการปฏิบัติงานการให้ความเชื่อมั่นและการให้คำปรึกษา  ไม่ว่าข้อมูลจะถูกเก็บในสื่อรูปแบบใด  ไว้ไม่น้อยกว่า  ๑๐ ปี นับจากวันที่ปฏิบัติงานเสร็จสิ้น
         นโยบายการจำกัดความเสื่อมเสียของผู้ตรวจสอบภายใน
	หน่วยงานตรวจสอบภายในมีคู่มือ/นโยบายเกี่ยวกับความเป็นอิสระ ความเที่ยงธรรม การจัดการกับความขัดแย้งทางผลประโยชน์ และลักษณะของความเสื่อมเสียจากการขาดความเป็นอิสระและความเที่ยงธรรม โดยให้ใช้รูปแบบรายงานหรือแบบฟอร์มในการเปิดเผยข้อมูลความขัดแย้งทางผลประโยชน์ตามประกาศองค์การบริหารส่วนตำบลสวนหลวง  
          บทบาทหน้าที่ของหน่วยตรวจสอบภายในที่เหมาะสม
	หน่วยตรวจสอบภายในควรมีควรมีความอิสระในหน้าที่ ไม่ควรเข้าไปมีส่วนร่วมในการตัดสินใจทางการบริหารและไม่ควรมีส่วนร่วมในการดำเนินการสอบหาข้อเท็จจริง อย่างไรก็ตามสามารถให้คำปรึกษา หรือข้อเสนอแนะได้ตามความเหมาะสม
         ขั้นตอนการปฏิบัติงานตรวจสอบภายใน
         ๑.การวางแผนการตรวจสอบ
               ๑.๑  การสำรวจข้อมูลเบื้องต้น
               ๑.๒  การประเมินผลระบบการควบคุมภายใน
               ๑.๓  การประเมินความเสี่ยง



-๔-
	   ๑.๔  การวางแผนการตรวจสอบ
	             -แผนการตรวจสอบระยะยาว
	             -แผนตรวจสอบประจำปี
              ๑.๕  การวางแผนการปฏิบัติงาน
           ๒.การปฏิบัติงานตรวจสอบ
                 ๒.๑ ก่อนเริ่มปฏิบัติงานตรวจสอบ
                ๒.๒  ระหว่างการปฏิบัติงานตรวจสอบ
	      ๒.๓  การปฏิบัติเมื่อเสร็จสิ้นงานตรวจสอบ
	              -การรวบรวมหลักฐาน
	              -การรวบรวมกระดาษทำการ
	              -การสรุปผลการตรวจสอบ
           ๓.การจัดทำรายงานและติดตามผล
	        ๓.๑  รายงานผลการปฏิบัติงาน
                              -การรวบรวมหลักฐาน
	                   -การรวบรวมกระดาษทำการ
                              -การสรุปผลการตรวจสอบ
	       ๓.๒  การรายงานผล  
		กรณีที่หน่วยรับตรวจไม่รายงานผลหรือรายงานผลไม่ครบถ้วน หน่วยตรวจสอบจะติดตามทาง
วาจา และออกหนังสือติดตามทุก ๓ เดือน
[image: ]      		ทังนี้ ให้ถือปฏิบัติตั้งแต่วันที่ ๕ กันยายน พ.ศ. ๒๕๖๕  เป็นต้นไป


                                                                   
  (นางสาวเรวดี  นารีเลิศ)
นักวิชาการตรวจสอบภายในชำนาญการ
 ปฏิบัติหน้าที่หัวหน้าหน่วยตรวจสอบภายใน

